Onu Bella

Onu Bella (kodanikunimega Igor Maasik (kuni 1989. aastani Maksimov); 19. september 1961 Tartu – 1. mai 2018) oli eesti muusik ja meelelahutustegelane, Eesti Kirjanike Liidu liige 2015. aastast. Ta õppis Tartu 2. Keskkoolis ja lõpetas 1980. aastal Tartu 5. Keskkooli. 1985. aastal lõpetas ta Tartu Riikliku Ülikooli füüsika-keemiateaduskonna. Aastatel 1985–1988 töötas ta Narva 2. Keskkoolis keemiaõpetaja. Seejärel oli ta kuni 1992. aastani Tartu Konservitehase insener-keemik ja varumisosakonna juhataja, edasi vabakutseline. Töötas ka loomakliiniku laboris. Muu hulgas töötas Onu Bella õhtujuhi ja diskorina, mängides peamiselt 1970.–1980. aastate rokk- ja popmuusikat. Tegi kaasa Vanemuise ja Narva rahvateatri lavastuses. Onu Bella oli tuntud raadiohääl nii kunagises Raadio Tartus, Järva Kuku raadios kui ka Põlvamaal Marta Raadios (kava "Vox Humana muusika"). Tal olid ka oma autorisaated Raadio 2s. Ta oli tegev ansamblites Öörahu (1988–1990; 2009), Provints (1990–1991), stuudioprojektis Onu Bella (1992–1995; 1998). 2005. aastal moodustas ansambli Onu Bella Band. 2010. aastal ilmus temalt autobiograafiliste sugemetega raamat "Ma võtsin viina". 2017. aastal ilmus samuti autobiograafiline kaksikromaan "Tappa prostatavähk". 1. mail 2018 suri Onu Bella 56-aastaselt vähki. 1992 "Ma võtsin viina" Valindo, MC 1993 "Onu Bella paradiis" Valindo, MC 1993 "Onu Bella klounimuusikal" Valindo, MC 1993 "The Craziest Hits" Valindo, MC 1994 "Ma olen ju..." Valindo, MC 1998 "Parimad pärlid" Hitivabrik, CD MC 2010 "Ma võtsin viina" raamatu "Ma võtsin viina" lisa CD 2011 "Onu Bella - Eesti kullafond" Hitivabrik, 2CD+DVD Onu Bella. "Ma võtsin viina". (2010) Menu. ISBN 9789949470051 Onu Bella. "Koduperemehe nipiraamat". (2011) Menu. ISBN 9789949470815 Onu Bella. "Dekameron". (2012) Menu. ISBN 9789949495184 Onu Bella. "Mõned hallid varjundid". (2013) Pegasus. ISBN 9789949505630 Onu Bella. "Keemia diskreetne võlu". (2014) Pegasus. ISBN 9789949550111 Onu Bella. "Tappa prostatavähk" I ja II osa. (2017). Ema ja Isa. Tal oli pikem suhe äritegelase Krista Raidma-Stromsvagiga ja füsioterapeut Sirje Penjamiga. Mart Juur pühendas oma 2018. aastal ilmunud "Hea tuju raamatu" Onu Bellale. 2023. aasta augustis esietendus Tallinnas Noblessneri valukojas Eesti Draamateatri lavastust "Onu Bella tähestik" (autor ja lavastaja Kertu Moppel, nimiosas Tõnis Niinemets). Lavastaja sõnul rääkis lavastus "Bellast kui triksterist, mitte inimesest endast – inimene ise võib-olla ei kontrolligi seda triksterit, see võtab ta üle. Igor käis nii-öelda Bellat jooksmas." Onu Bella, Ma võtsin viina, lk 76 Onu Bella, Ma võtsin viina, lk 66 Postimees: Palju õnne! Onu Bella võeti Kirjanike liidu liikmeks Andrei Liimets. Kertu Moppel: Onu Bella müüb ka pärast surma saalid täis Eesti Ekspress, 09.08.2023. Onu Bella oma võitlusest vähiga: inimestele meeldib mõelda, et esoteerika on lahendus kõigele, kuid karm reaalsus on midagi hoopis muud, Delfi, 19. juuni 2017 Onu Bella esitles raamatut oma võitlusest vähiga ERR Kultuur, 20. juuni 2017. "Mart Juur ilmutas Onu Bellale pühendatud raamatu: ma ei viitsinud nekroloogi kirjutada, kirjutasin paroodia". Õhtuleht. 11. november 2018. Vaadatud 16. novembril 2018. Eesti ansamblite andmebaas Onu Bella andmekogus IMDb (inglise) Ajaleht Kuma – Intervjuu 2005 Suri Igor Maasik, ERR, 1. mai 2018